
Apstrakt: Refleks je nevoljna reakcija nervnog sistema na unutrašnje i spoljašnje podražaje. On je kod spor- 
tista dobrim delom narušen i predstavlja ozbiljan problem. Psihomotorički obrazac za neurološku procenu 
refleksa u karateu, tekvondou i drugim borilačkim veštinama bazira se na zakonima fiziologije, neurologije 
i biomehanike. Obrazac možemo definisati kao neodvojivu celinu fizičkog (motornog), psihičkog (mental- 
no-emocionalnog) i energetskog faktora, pri manuelnom mišićnom testiranju pod opterećenjem za procenu 
tonusa mišića, što predstavlja predmet ovog rada. Cilj rada je utvrđivanje neurološke refleksne aktivnosti mi- 
šića sportista u procesu opterećenja radi potpunijeg iskorišćavanja njihovih potencijala. Istraživanje reakcije 
perifernog nervnog sistema se zasnivalo na proceni refleksa ispitanika aktivnih sportista N = 50 i slučajnih 
uzoraka N = 50, kao i poređenju podataka. Rezultati su otkrili narušenost inervacije mišića kod sportista 46% 
i slučajnih uzoraka 50%. Zaključak je da tonus mišića skoro i ne zavisi da li se neko bavi sportom ili ne, a 
sa druge strane upozorava da je neophodno uravnotežiti nervni sistem. Dakle, vraćanjem biološko povratnih 
informacija, adekvatnom reakcijom nervnog sistema poboljšava se zdravstveno stanje i proces vežbanja spor- 
tiste. Autori daju model testiranja pre početka vežbanja, koji ima osnovnu ulogu prevencije tonusa mišića i 
ključnu ulogu kao čuvara prirodnog funkcionisanja čoveka. 

UVOD 


»Čovek upravlja pokretom, ali ne može tonusom mišića“ (Васильева, 2018). 

Okosnica ovog rada jeste funkcionalna neurologija koja se bazira na najnovijim naučnim istraživanjima 
iz medicine, biomehanike i psihologije. Psihomotorički obrazac za neurološku procenu refleksa u karateu, 
tekvondou i drugim borilačkim veštinama bazira se na zakonima fiziologije, neurologije i biomehanike. 
Psihomotorički obrazac za neurološku procenu refleksa za manuelno mišićno testiranje pod opterećenjem 
se zasniva na neurofiziološkim osnovama kontrakcija mišića i sistemu motoričkog refleksa, uključujući 
miotatski refleks, kao i obrnuti miotatski refleks. Obrazac možemo definisati kao neodvojivu celinu fizičkog 
(motornog), psihičkog (mentalno-emocionalnog) i energetskog faktora, pri manuelnom mišićnom testiranju 


' Rad primljen: 22.10.2021, korigovan: 26.11.2021, 9.2.2022, 11.3.2022, prihvaćen za objavljivanje: 14.3.2022. 

pod opterećenjem za procenu tonusa mišića, što predstavlja predmet ovog rada. Obrazac ima primarnu 
funkcionalnu ulogu pri ustanovljavanju pravilne inervacije mišića i samog testiranja pri opterećenju. Tokom 
decenijskog traganja, pre svega, ruskih neurologa uočeni su uzroci problema: standardnim neurološkim 
testiranjem u mirovanju nemoguće je otkriti nefunkcionalni mišić. Medicinska kineziologija, na čelu sa 
vodećim ruskim akademikom, neurologom dr Ljudmilom Vasiljevom, daje rešenja za neurodinamiku tela 
(Васильева, 2013). Da bi se pokrenuli napred, po rečima Bojanina (2016), „u samoj osnovi za prihvatanje 
novih saznanja neophodno je promeniti mišljenje". 

Osnovni problem je nepostojanje univerzalnog psihomotoričkog obrasca za manuelno mišićno testira- 
nje pri opterećenju. Imajući u vidu činjenicu da je čovek, pre svega, vizuelno biće nameće nam se pitanje, kako 
znati gde ,,ne rade" mišići ako ne daju kliničku bol. Ovo uključuje neurološko ispitivanje. Kako posmatrati 
ispitanika - pre, tokom i posle testiranja. Potrebno je proceniti fizičke, psihičke 1 energetske znakove - neu- 
rodinamički status. Neurološko ispitivanje predstavlja osnovu u ustanovljavanju psihomotoričkog obrasca za 
neurološku procenu refleksa tokom opterećenja u karateu, tekvondou, drugim borilačkim veštinama i sportu 
uopšte (Ахмерова et al., 2015). 

Psihomotorički obrazac za neurološku procenu refleksa je od suštinske važnosti. Zašto? Zato što je psihofizički 
faktor neodvojiv. Sam obrazac je neodvojiva celina i na tom principu se i zasniva. U sebi sadrži tri testa: fizički 
(motorni), psihički (mentalno-emocionalni) i energetski test. Psihomotorički obrazac je neodvojiva fizička, psihička 
i energetska celina normalizacije i aktivacije refleksnih obrazaca mišića perifernog nervnog sistema. Podrazumeva 
preventivu koja se ogleda u stabilizaciji tela pre nego što se doživi narušenost refleksnog obrasca i pre no što se 
doživi sindrom bola. Ne možemo da ne postavimo osnovno pitanje: Da li mišići daju odgovore na naša pitanja? Ako 
je odgovor „da“, nameće se pitanje „kako“? Tako što se mišić koristi kao indikator (osnovni princip) (Васильева, 
2018). Da bismo došli do odgovora, neophodno je krenuti činjenicom da je nervni sistem jedan od najsloženijih i 
najtajanstvenijih struktura ljudskog tela. Nauka nam je dala mnoge odgovore zasebno, ali kao sintezu fiziologije, 
neurologije, biologije, biomehanike, psihologije imamo medicinu budućnosti — medicinsku kineziologiju, koja nam 
otvara nove vidike i daje adekvatna rešenja. Novi metod, neurodinamičko modeliranje pokreta je još jedan korak 
u razvoju „dinamičke proprioceptivne korekcije“. U njemu se pridržavanjem zakona biomehanike i neurodinamike 
još više produbio pristup manuelnom mišićnom testiranju, što je omogućilo povećanje efikasnosti upotrebe metoda 
proprioceptivne korekcije, koji se sastoji od statičkih i dinamičkih pokreta (vežbi). 

Autori ovog rada smatraju da nije problem u standardnom pristupu testiranja i netestiranja i naučnim 
istinama, nego u našim ubeđenjima i određenim obrascima i ugla gledanja. Zato, sam inovativni pristup u 
karateu i tekvondou, kao i drugim borilačkim veštinama je samo primena novih saznanja i znanja u cilju 
adaptacije nervnog sistema na opterećenje. Od vitalnog značaja za formiranje opšteg Psihomotoričkog 
obrasca za neurološku procenu refleksa, pod opterećenjem kod manuelnog testiranja mišića u mestu i pokretu 
u ovom radu jeste ogledalo funkcionalne neurologije. Problematika koja se razmatra u ovom radu delimično 
nije poznata u našoj praksi s aspekta manuelnog mišićnog testiranja pod opterećenjem za neurološku procenu 
refleksa, a sa druge strane velika je nepoznanica kod stručnih lica u sportu uopšte. 

„О primenljivoj kineziologiji procenjuje se refleks pokreta (manuelna procena refleksne sposobnosti 
nervnog sistema u uslovima opterećenja kako bi adekvatno reagovao na mehanički, hemijski i emocionalni 
uticaj). Ovo je od velikog značaja za sportsku rehabilitaciju, pošto se reakcija nervnog sistema procenjuje ne u 
mirovanju, već u procesu opterećenja“ (Ахмерова etal., 2015, р. 8}. Ispitivanje biomehaničkih pokreta nisu samo 
logično-metodološki procesi, već i specifični psihološki i energetski procesi (Savić, 1997). Novija istraživanja 
umnogome menjaju naše doskorašnje stavove i doskorašnja znanja o funkcionisanju lokomotornog aparata i 
uticaja psihe, obogaćujući time karate kao sintezu anatomije, fiziologije, biohemije, kinezilogije i psihologije 
(Savić, 2011). „Konačno, analiza pokreta je doživela veliki razvoj zahvaljujući primeni novih metoda iz oblasti 
neurofiziologije i elektromiografije, a zasnovana je na osnovnim anatomsko-mehaničkim zakonitostima koje 
daju izuzetno značajne rezultate u svim biomehaničkim analizama primenjenim u svim sportovima“ (Bubanj, 
2000, str. 7). Ovde je veoma važno razumeti zakone biomehanike nervnih tkiva. Zaboravlja se da nervni sistem 
nije zaseban sistem. On ima svoju biomehaniku, svoje dijagnostičke kriterijume i svoje pojedinačne metode 
lečenja i najvažnije metode rehabilitacije. ,,Da bi se procenilo kako je telo sportiste prilagođeno takmičarskom 
i trening opterećenju, neophodno je dinamički proceniti sposobnost nervnog sistema u uslovima opterećenja da 
adekvatno reaguje na fizičke, hemijske i emocionalne uticaje“ (Васильева, 2013, р. 10). 

,Prema rečima K. Semenova, metod neurodinamičko modeliranje pokreta je još jedan korak u razvoju 
'dinamične proprioceptivne korekcije’. U njemu se pridržavanje zakona biomehanike i neurodinamike još 
više produbilo, što je omogućilo povećanje efikasnosti upotrebe tehnika korekcije proprioceptivnih korekcija. 
Suštinski nova i važna ideja bila je implementacija kretanja u zatvorenom kinematičkom lancu“ (Симутина 
& Захаров, 2017, р. 156). Za normalno funkcionisanje nervnog sistema potrebno je obraditi značajan protok 
čulnih informacija, transformisati ga i sprovesti u obliku optimalnih motornih akcija. (Симутина, 2021). 
Elena Simutina, dala je veliki doprinos razvoju stabilizacionog sistema kroz formiranje složenog kineziolo- 
škog lanca i antigravitacionog mehanizma. Kroz praktičnu upotrebu neurokineziterapije i primene metode 
neurodinamičko modeliranje pokreta ,,Ruka-Mozak“, koristi manuelno mišićno testiranje pod opterećenjem, 
tura inervacije. Bernštajn je formulisao koncept ,,sistema pokreta". On je, očigledno, prvi skrenuo pažnju na 
činjenicu da se u konstrukciji motoričkih radnji vrši konvergencija svih kognitivnih procesa i vrsta mišljenja. 
Njegova koncepcija motoričkog zadatka kao mentalne osnove akcija otvorila je put za proučavanje viših nivoa 
svesti u ljudskoj motoričkoj aktivnosti (Бочаров, 2010). Bernštajn je skrenuo pažnju na svoje eksperimental- 
ne rezultate neurološkofiziološkog mehanizma kretanja podelivši mehanizam kretanja u dve faze, objasnivši 
razliku u mehanizmima mišićnog odgovora na opterećenje. 

»Kineziterapijsko delovanje elemenata kate“ na atrofične promene mišića nastale usled imobilizacije 
ruke posle preloma... Iz zdrave ruke kojom se u ovom slučaju izvodi udarac gjaku-zuki, impulsi iz receptora 
mišića, tetiva i zglobova dospevaju u centralni nervni sistem iz koga se, do sada u nauci nedovoljno objašnje- 
nim načinom, emituju trofični (stimulativni) impulsi u mišiće imobilisane ruke, čime se proces atrofije izrazito 
ublažava, a vreme oporavka se skraćuje. Jaki signali kao da se i „bez dozvole“ CNS-a, koji u ovom slučaju 
postupa po principu ,,samozaštite, probijajući do povređene ruke i tamo, iako veoma slabi, pokušavaju da 
ostvare ranije formirani motorički obrazac“ (Jorga i sar., 1985, str. 58-59). „Naše telo je samoregulativni 
sistem. Zbog toga je za zdravlje potrebno pravilno reagovati na efekte spoljašnjeg 1 unutrašnjeg okruženja. 
Nervni sistem će pravilno reagovati ako primi tačne signale, pravilno tumači, reaguje ekonomično i brzo? 
(Васильева, 2018, р. 14). „Ono što je za nas u karateu značajno da se zna, nalazi se u sferi tzv. "povratnih" 
veza. Naučnici (pre svih neurolozi, fiziolozi) su ispitujući šta je važno za efikasnost zamišljenog, pa izvedenog 
pokreta (u karateu - tehnike), zaključili da je potrebno imati stalnu kontrolu nad tim pokretima. Da bi se po- 
stigla puna kontrola kretanja i izvedenog pokreta, potrebne su stalne senzorne informacije, kao povratna veza 
o rezultatima pokreta koji se odvija. Ovo povratno prenošenje senzornih informacija o pokretu i položaju tela 
naziva se propriocepcija“ (Bednij, 1975, u Mudrić i Simić, 2020, str. 197). 

,Razdraženje nastalo u receptorima prostire se i preko senzornih nerava stiže u centralni nervni sistem 
gde se prenosi na motorno nervno vlakno i preko njega u mišić, koji po prijemu dovoljno jakog impulsa od- 
mah prelazi u stanje razdražljivosti, tj. kontrahuje se. Na osnovu ovoga očigledno je da su pokreti kod čoveka 
refleksne prirode“ (Bubanj, 2000, str. 49). 

Današnji standardi obuke, vežbanja nemaju jedinstveni osnovni pristup sagledavanja ljudskog bića, 
organizma kao jedinstvene celine. Ne smemo zaboraviti, da je svaka osoba u spoljnom okruženju i u sebi sa- 
moj celina. Previše se otišlo u deobu dela tela, zanemarivajući osnovne zakonitosti biomehanike, a pogotovo 
funkcionalne neurologije. Tako da se nije vodilo računa o tonusu mišića, pre svega, pod opterećenjem. Prema 
saznanjima autora ovog rada u našoj zemlji i šire ne postoji manuelno mišićno testiranje pod opterećenjem, 
koje nam otkriva nervni sisitem na principu refleksa. Odnosno, informacije koje dolaze od mišića do mozga 
dopiru ili ne dopiru i imamo ili nemamo povratne informacije. Samim tim, nervni sistem nam daje odgovor 
da telo radi ili ne radi optimalno. Određeni pokret-tehnika karatea, tekvondoa ili u bilo kojoj drugoj bori- 
lačkoj veštini, kao 1 u bilo kojoj drugoj grani sporta ima skoro identičan problem. Zašto? Zato što se bavimo 
određenim delom tela (motoričkim pokretom), bilo kod tehnike napada ili odbrane, kao i kod kretanja, ili 
psihološkim stanjem, emocijama i nosimo se njim što je apsolutno pogrešno po mišljenju autora ovog rada. 

„Da bismo razumeli ulogu pokreta u procesu mentalnog razvoja dece, i и rešavanju problema koji 
nastaju usled disharmoničnog toka neuropsihološkog razvoja, moramo imati uvid u sam razvojni proces tela 


“ Kata— bukvalno prevedeno sa japanskog znači forma, sastav, oblik, itd. 

5 Deo citata je od vitalnog značaja u proučavanju funkcionisanja i nefunkcionisanja nervnog sistema, što je i bio jedan 
od glavnih predmeta izučavanja ruskih naučnika 1980-ih godina, gde su rezultati bili identični. U međuvremenu, Ljud- 
mila Vasiljeva sa svojim kolegama, daje nam dugo očekivane i neočekivane činjenične odgovore od početka 2000. godine 
do danas. 

i psihomotorike u kontekstu buđenja čovekovih psihičkih funkcija i zakonomernosti njegovog mentalnog 
funkcionisanja" (Bojanin, 2016, str. 24). ,,Ispostavilo se da su mišići najreaktivnija struktura, koja stereotipno 
reaguje slabljenjem i hipotenzijom na neravnotežu u bilo kom delu sistema“ (Шмидт, 2004, р. 6). „U nedavnom 
tekstu nemačkog teniskog magazina (09/20) o teniskom svetskom broju jedan Novaku Đokoviću, kineziološki test 
je opisan pod naslovom 'Delikatni ротазаёг. Pokazano je da se kineziološki rezultati testa mogu objektivizovati 
EMG metodom" (Buck, 2020, р. 2). ,,Mišićnu funkciju treba shvatiti doslovno, jer je manuelni mišićni test jedini 
neurološki (neuromuskularni) test funkcije koji je do danas dostupan u medicini" (Garten, 2018, р. 8). “ 

Na kraju uvoda autori ističu mišljenje Ljudmile Vasiljeve: ,,Ponekad je ljudima potreban život da bi 
dokazali nešto поуо“ (Васильева, 2018, р. 9). Kao sintezu ovog rada, autori koriste reči Svetomira Bojanina: 
„Svaka naučna istina je samo dotle to, do kada se ne obori novim otkrićem novih istina“. 

Predmet psihomotoričkog obrasca za neurološku procenu refleksa pri manuelnom mišićnom testiranju 
je prevazilaženje procene refleksa u mirovanju procenom reakcije nervnog sistema kroz statiku i dinamiku 
mišićno-koštanog sistema pod opterećenjem. Omogućuje nam da razumemo kakva je biološka veza tela. Ot- 
kriva mišiće koji se ne uključuju pravilno u pokret, promene u tonusu mišića u različitim delovima lokomotor- 
nog sistema, psihičkom 1 energetskom. 

Cilj psihomotoričkog obrasca za neurološku procenu refleksa pri manuelnom mišićnom testiranju je 
preventiva koja se ogleda u stabilizaciji tela, procena neprilagođenosti nervnog sistema, uspostavljanje funk- 
cionalne ravnoteže i ima svrhu da neadekvatna fizičko-motorna, psihičko-emocionalna i energetska stanja 
(reakcije) adaptira na spoljašnje i unutrašnje situacije (uticaja sredine) i vrati inervaciju mišića. Cilj rada je 
utvrđivanje neurološke refleksne aktivnosti mišića sportista u procesu opterećenja radi potpunijeg iskorišća- 
vanja njihovih potencijala. 


METOD 


Metod po medicinskoj kineziologiji 


U današnjoj teoriji i praksi manuelnog testiranja mišića nije se koristila neurološka procena refleksa u 
mestu i pokretu. Samim tim, sam psihomotorički obrazac za neurološku procenu refleksa za opšte testiranje 
tonusa mišića pod opterećenjem u mestu i pokretu je inovativni poduhvat primene u procesu pre početka 
vežbanja karatea, tekvondoa 1 drugih borilačkih veština. Ova implementacija ima veoma značajan uticaj na 
zdravstveno stanje sportiste i potpunije iskorišćavanje njegovih potencijala (Васильева et al., 2017). 

Testirano je 50 aktivnih sportista (Grupa 1): 33 muškog 1 17 ženskog pola iz različitih klubova 1 50 slu- 
čajnih uzoraka (Grupa 2): 27 muškog i 23 ženskog pola iz različitih gradova. Ispitanici su bili podeljeni u pet 
uzrasnih grupa: 

1. grupa 6— 11 godina 

2. grupa 12— 14 godina 

3. grupa 15— 17 godina 

4. grupa 18— 50 godina i 

5. grupa preko 50 godina. 

Ispitivanje je trajalo devet meseci (od jula 2020. do aprila 2021. godine), a za obradu statističkih poda- 
taka korišćen je profesionalni program IBM SPSS Statistics 25. 


Manuelno mišićno testiranje pod opterećenjem 


Psihomotorički obrazac za neurološku procenu refleksa pod opterećenjem podrazumeva obaveznu 
fiziološku proveru normalne inervacije mišića pre testiranja. Preduslov za pravilno testiranje, podrazumeva 
da li je reakcija nervnog sistema adekvatna. Pre testiranja izvršiti tri provere, koje objedinjuje obrazac kao 
neodvojivu celinu, 1 to: 

1) fizičku (motornu), 

2) psihičku (mentalno-emocionalnu) i 

3) energetsku proveru. 


$ Autorsko predavanje Svetomira Bojanina, 2015. 

Pre započinjanja testiranja obavezno treba proveriti kakva je reakcija nervnog sistema. Reakcija može 
biti: adekvatna, hiperreaktivna i hiporeaktivna. Ako postoji hipertoničnost, hipotoničnost, ili neadekvatne 
reakcije, ispitanik se ne može testirati sve dok se one ne eliminišu (Васильева, 2013). Ргоуега podrazumeva 
proveru mišića koji daju povratnu informaciju kako telo reaguje. Mišić kao indikator mora ispunjavati određe- 
ne zahteve pre neurološke procene refleksa. U ovom sličaju koristi se deltoidni (srednji) mišić. Zahtevi se ogle- 
daju kroz osnovni princip na koji mišić treba da reaguje sledećim redosledom: normalan tonus — mišić na silu 
reaguje dobro; nakon zbližavanja mišića (duž mišićnih vlakana) pokazuje slabost; nakon istezanja mišića (duž 
mišićnih vlakana) jakost. Nakon ove provere imamo normalan funkcionalni mišić kao indikator. Zatim sledi, 
psihička (mentalno-emocijalna) provera sledećim redosledom: primer, normalan tonus — na pitanje ispitanika: 
Kako se zoveš? Ispitanik izgovara svoje ime: Ja se zovem...(izgovara svoje pravo ime), mišić pokazuje jakost. 
Na drugo ponovljeno isto pitanje ispitivača, ispitanik ne izgovara svoje pravo ime, mišić pokazuje slabost, 
drugi primer, normalan tonus — mišić па zamišljenu (mentalnu predstavu)', pozitivnu, lepu radosnu životnu 
situaciju reaguje dobro, jakost; mišić na zamišljenu negativnu, stresnu, bolnu situaciju reaguje loše, slabost. 
Nakon ovakve reakcije ustanovljen je mišić kao indikator. Sledeća, treća provera je energetska", koja sledi kao 
i druga nakon prve fiziološke provere kada imamo mišić indikator. Ispitivač šakom ruke kreće od glave do sto- 
maka (medijalno) neposredno ispred tela ispitanika bez kontakta, mišić ispitanika pokazuje slabost; suprotno 
od stomaka do glave, jakost. Na ovaj način ustanovljen je adekvatan rad nervnog sistema. To je način na koji 
mišić radi i daje fiziološki odgovor za dalje testiranje. Znači imamo mišić indikator". 

Zatim se prelazi na opšti model manuelnog mišićnog testiranja u pocesu opterećenja. 

U osnovi se primenjuju metode za funkcionalnu neurološku procenu refleksa sa sledećim osnovnim 
položajima: 

Osnovni položaji za opšte manuelno mišićno testiranje pod opterećenjem: 

* stojeći, 

e sedeći i 

e ležeći položaj. 

Osnovni elementi MMT pod opterećenjem: početna pozicija, fiksiranje, test pokreta, gravitacija i ma- 
nuelno opterećenje. 

Opšte instrukcije za testiranje pod opterećenjem 

Položaj ispitanika: Pasivna ruka sa strane, opružena pored tela. Aktivna ruka koja se testira podiže 
se napred u visinu ramena (fleksija u zglobu ramena) pod uglom 90°, lakat opružen, šaka opruženih prstiju 
dlanom na dole. 

Uputstva za ispitivača: Stati na stranu ruke koja se testira. Jedna ruka na rame ispitanika — stabilizacija, 
a druga ruka postavlja se preko ruke neposredno iznad zgloba šake. Ispitni položaj ruke ispitivača i ispitanika 
je pod uglom od 90°. 

Za metodu testiranja autori primenjuju jednu od metoda manuelne medicine u sportskoj rehabilita- 
ciji koja je objavljena na Prvom moskovskom državnom medicinskom univerzitetu (Ахмерова et al., 2015). 


Početak testiranja 


Na znak ispitivača koji pruža otpor (izometrijska kontrakcija) ispitanik treba da pruži odgovarajući ot- 
por na gore. Bez prekida, ispitivač nakon 2,5 - 3 sekunde izometrijske kontrakcije daje drugi znak ispitaniku 
da pojača silu otpora na gore. Ispitivač se izometrijskom kontrakcijom suprotstavlja ispitaniku pružanjem 
otpora sa ciljem da potisne ruku na dole, sa trenutnim istezanjem mišića aktiviranjem miotatičkog refleksa. 
Ispitanikov cilj je da ne dozvoli ispitivaču da potisne ruku na dole izometrijskom kontrakcijom, pružajući ot- 


7 Zamišljanje (mentalne predstave) je proces koji funkcioniše po principu bioloških električnih struja i može da rasprši 
neurotransmitere u sinapse na odgovarajuća mesta u mozgu. Tako da dubinski menja naša raspoloženja, osećanja i de- 
lovanja. Funkcionalna neurologija nam daje odgovore da li je telo saglasno sa onim što zamišljamo (izgovaramo) ili ne. 
Za ovu proveru neophodna je iskrena saradnja sa ispitanikom koji mora biti spreman da sazna ishod. 

* Energetska provera podrazumeva čovečje biopolje, auru, elektroagnetizam. Ро Šeldonu Dilu elektro magnetizam је 
svojstvo elektromagnetne provodljivosti svih tkiva ljudskog tela, nervnog sistema, kože, mišića itd. Elektromagnetna 
ravnoteža stvara kroz mehaničke, hemijske, emocionalne i energetske procese u telu, formirajući između sebe funkcio- 
nalne veze i time ujedinjuju organe i sisteme u jedinstvenu celinu. 

? Mišić kao indikator - za ovaj proces neophodno je osnovno znanje iz fiziologije i anatomije. 

por i aktivira koncentričnu kontrakciju mišića na trenutno istezanje (Ахмерова et al., 2015). Treba naglasiti da 
se testiranje pokreta sa iskorakom vrši na sledeći način: ista ruka - ista noga napred i suprotna ruka od noge 
napred (veoma sličan položaj ruku u karateu: nalik oi zukiju i gjaku zukiju, a u tekvondou: bande đirugi i baro 
đirugi). Normalna inervacija mišića pri testiranju sa iskorakom napred je kada ispitanik pokazuje jakost pri 
opružanju suprotne ruke od noge, a slabost kada su ista noga i ista ruka napred. 


Merenje 


Ocena - procenjuje se inervacija mišića na dva načina i to dobra 1 loša: Prvi, dobra (jakost) — ispitanik 
pruža otpor, normalna inervacija, postoji tonus mišića, refleks. Drugi, loša (slabost) — ne pruža otpor, naruše- 
na inervacija, otkriva se slabost ili otkazivanje mišića. Mišići mogu biti hipotonični — mišić može biti slab da 
uopšte ne radi i hipertonični — može biti tako jak da ne reaguje na zbližavanje i rastezanje mišića. 


Moguće greške 

- početni položaj ispitivača ili ispitanika, 

- ugao ekstremiteta pri testiranju, tokom testiranja ako se ne očuva ugao od 90 stepeni, 
- neadekvatan položaj ispitanika, uključuje sinegriste, 

zadržavanje daha ispitanika tokom testa, 

neadekvatan položaj tela ispitivača u odnosu na ruku koja se testira, 

ne postoji fiksacija na ramenu ispitanika, 

- ispitanik dodiruje deo tela, 

- greška na mestu kontakta, ispitivač dodiruje zglob ispitanika, 

- ne testira se snaga, već jakost (sila) mišića 1 sl. 


Napomena: U procesu testiranja funkcionalna hiporefleksija ukazuje na očuvanje prve faze i odsustvo 
druge faze izometrijske kontrakcije (za razliku od standardnog načina testiranja). 

Ako postoji narušenost u stojećem ili sedećem položaju, u pitanju je somatski nervni sistem, a ako ne 
postoji neurološkofiziološki refleks u sva tri položaja, znači da je u pitanju vegetativni nervni sistem. 


REZULTATI 


Testiranje nam otkriva koji je periferni nervni sistem (PNS) u pitanju. Znajući da je funkcionalna po- 
dela PNS, na somatski nervni sistem (SNS) 1 vegetativni nervni sistem (VNS). Na osnovu dobijenih rezultata 
možemo konstatovati da je u oba funcionalna periferna sistema došlo do narušenosti refleksa. Rezultati testi- 
ranja: neurološka procena tonusa mišića pod opterećenjem u stojećem, sedećem i ležećem položaju, ispitanici 
su podeljni u dve grupe: 

Grupa 1 (G1) — Od ukupnog broja ispitanika muškog i ženskog pola, utvrđeni su sledeći pokazatelji: u 
stojećem položaju 21 (42%) normalna inervacija, a 29 (58%) narušena inervacija-slabost; u ležećem položaju 
27 (54%) normalna inervacija, 23 (46%) narušena inervacija-slabost. Uvidom u rezultate testiranja možemo 
konstatovati, da je od ukupnog broja ispitanika sa normalnom inervacijom ukupno 27 (54%) ispitanika, a sa 
narušenom 23 (46%) ispitanika; kod 23 ispitanika narušen je tonus mišića jedne ili obe ruke, somatski nervni 
sistem 14 (28%) i vegetativni nervni sistem 9 (18 %). 

Grupa 2 (G2) — Od ukupnog broja ispitanika muškog i ženskog pola, utvrđeni su sledeći pokazatelji: 
u stojećem i sedećem položaju 16 (32%) normalna inervacija, a 34 (68%) narušena inervacija (slabost); u 
ležećem položaju 25 (50%) normalna inervacija, 25 (50%) narušena inervacija-slabost, a od ukupnog broja 
narušene inervacije i leve i desne ruke je 7 (14%). Uvidom u rezultate testiranja možemo zaključitii, da je 
od ukupnog broja ispitanika: sa normalnom inervacijom ukupno 25 (50%), a i narušenom 25 (50%); kod 25 
ispitanika narušen je tonus mišića i to: somatski nervni sistem 18 (36%) i vegetativni nervni sistem 7 (14%). 

Pri testiranju je otkrivena narušena inervacija, gde ne postoji fiziološkoneurološki refleks u dva 
položaja - stojećem ili sedećem, što znači da je u pitanju somatski nervni sistem, a u sva tri položaja znači 
vegetativni nervni sistem. 

G 1—Aktivni sportisti i G 2 — Slučajni uzorci prikazani su u Tabeli 1. 

Tabela 1. Pirsonova analiza deskriptivne frekvencije 


G1 Neurološka procena PNS: Normalan tonus-Narušen tonus 


Frekvencija Procenat Validni procenat ааа 
procenat 
Jakost: Normalan tonus 27 54.0 54.0 54.0 
А Slabost: Narušen tonus 14 28.0 28.0 82.0 
Validan 
Totalna Slabost: Narušen tonus 9 18.0 18.0 100.0 
Total 50 100.0 100.0 
G2 Neurološka procena PNS: Normalan tonus-Narušen tonus 
Frekvencija Procenat Validni procenat Pia 
procenat 
Jakost: Normalan tonus 25 50.0 50.0 50.0 
X Slabost: Narušen tonus 18 36.0 36.0 86.0 
Validan 
Totalna Slabost: Narušen tonus 7 14.0 14.0 100.0 
Total 50 100.0 100.0 


U Grupi 1, kod 23 (46%) ispitanika otkrivena je slabost mišića perifernog nervnog sistema, 1 to: somat- 
skog nervnog sistema 14 (28%) i vegetativnog nervnog sistema 9 (18 %). 

U Grupi 2, kod 25 (50%) ispitanika otkrivena je slabost mišića, i to: somatskog nervnog sistema 18 
(36%) i vegetativnnog nervnog sistema 7 (14%). 

Povezanost između varijabli - Neurološka procena tonusa mišića pod opterećenjem jakost i slabost G1 
Aktivnih sportista i G2 Uzorci verovatnoće prikazani su u Tabeli 2. 


Tabela 2. Rezultati Pirsonove korelacije ukupnog skora GI i G2 normalnog tonusa i narušenog tonusa 


GI Neurološka procena PNS: G2 Neurološka procena PNS: 


Normalan tonus-Narušen Normalan tonus-Narušen 
tonus tonus 
Pirsonov koeficijent korelacije 1 ,383%% 
GI MOGU Sig. (2-tailed) .006 
р: б Zbir kvadrata i vektorskih proizvoda 29.520 10.520 
Normalan tonus- = 
Маго сп tonus Kovarijansa .602 215 
N 50 50 
Pirsonova koeficijent korelacije .383** 1 
C2 е Sig. (2-tailed) .006 
о Zbir kvadrata i vektorskih proizvoda 10.520 25.520 
Normalan tonus- = 
Narušen tonus Kovarijansa .215 521 
N 50 50 


** Korelacija je značajna na nivou 0.01 (2-tailed). 


Iz Tabele 2 se vidi da postoji jaka korelacija 0,383 na nivou 0,01 između povezanosti varijabili na broj 
ispitanika G1 i G2 za koji je taj koeficijent izračunat. Pored toga, izvršena je parcijalna analiza sa izolovanim 
efektom uzrasne kategorije, korelacija iznosi 0,359. Efekat starosti povezan je sa kategorijama uzrasta. Analiza 
je rađena za svaku kategoriju posebno. Dobijeni rezultati analize značajnosti ukazuju da je efekat starosti 
najznačajnije povezan pozitivno u trećoj kategoriji (od 15 do 17 godina) - koeficijent 0,730 sa verovatnoćom 
Sig. 0,062, a nivo značajnosti negativne linearne povezanosti srednjeg intenziteta u petoj kategoriji (iznad 50 
godina) - koeficijent -0,316 značajnosti Sig. 541 gde je značajnost veća od 0,05. 

Takođe, istražena je korelacija između GI i G2 u tri položaja, i to: stojećem, sedećem i ležećem sa 
neurološkom procenom tonusa mišića pod opterećenjem, na ukupan rezultat tonusa mišića: jakost (normalan 
tonus) i slabost (narušen tonus) PNS koji su prikazani u Tabeli 3. 


Tabela 3. Rezultati Pirsonove korelacije GI i G2 normalnog i narušenog tonusa 
u stojećem, sedećem i ležećem položaju 


Aktivni sportisti G1 Slučajni uzorci G2 
Tonus mišića, Tonus mišića, 
Jakost-Slabost Jakost-Slabost 
Pirsonov koeficijent korelacije 1 .281* 
Aktivni sportisti G1: Sig. (2-tailed) .048 
Tonus mišića, Zbir kvadrata i vektorskih proizvoda 12.420 3.500 
Jakost-Slabost Kovarijansa .253 .071 
N 50 50 
Pirsonov koeficijent korelacije .281* 1 
Uzorci verovatnoće G2: Sig. (2-tailed) :048 
Топиѕ mišića, Zbir kvadrata i vektorskih proizvoda 3.500 12.500 
Jakost-Slabost Kovarijansa .071 .255 
М 50 50 


* Korelacija je značajna па nivou 0.05 (2-tailed). 
Pirsonov koeficijent korelacije iznosi 0,281 1 značajan je na nivou 0,05. 


Analiza G1 - Aktivni sportisti 


Grafikon 1. i 2. Pirsonova analiza grafičkog prikaza distribucije 


G1 Neurološka procena tonusa mišića G1 Normalan tonus-Narušen tonus: 
pod opterećenjem Stojeći-Sedeći-Ležeći položaj 

E Jakost 

I Slabost 


Jakost: 

E Normalan 
tonus 
Slabost: 
Narušen tonus 
Totalna 
slabost: 
Narušen tonus 


Na Grafikonu 1 i2 prikazani su rezultati deskriptivne statistike značajnosti prema polu, uzorak na nivou 
neurološke procene tonusa mišića pod opterećenjem ukupnog skora slabosti i jakosti i u zavisnosti od položaja. 

Analiza Pirsonove korelacije: Povezanost između varijabli - Neurološka procena tonusa mišića pod 
opterećenjem jakost i slabost i Normalan tonus-Narušen tonus: Stojeći-Sedeći-Ležeći položaj prikazani su u 
Tabeli 4. 

Iz Pirsonovog koeficijenta vidimo da postoji jaka korelacija između procene tonusa mišića u stojećem, 
sedećem i ležećem položaju sa neurološkom procenom tonusa mišića pod opterećenjem na ukupan rezultat 
tonusa mišića: jakosti i slabosti PNS. Zato što Pirsonov koeficijent linearne korelacije iznosi r=0.902. Dalje, 
izvršena je provera da li efekat uzrasta ima uticaja na pomenute varijable. 

Tabela 4. Rezultati Pirsonove parcijalne korelacije povezanosti između varijabli GI i G2 


Parcijalna korelacija 


G1 Neurološka G1 Normalan tonus- 
procena tonusa mišića Narušen tonus: 
Kontrolne varijable pod opterećenjem Stojeći-Sedeći-Ležeći 
Korelacija 1.000 .898 
T е ПО а Sig. (2-tailed) : .000 
mišića pod opterećenjem 
df 0 47 
Uzrast = 
G1 Normalan tonus-Narušen Korelacija -898 1.000 
tonus: Stojeći-Sedeći-Ležeći Sig. (2-tailed) .000 ; 
polozaj df 47 0 


Kada iz parcijalne analize izolujemo efekat uzrasta, uočavamo da je korelacija veoma jaka, koeficijent 
iznosi 0.898. 

Zatim, proučavan je efekat uzrasta povezan sa kategorijama uzrasta. Svaka kategorija je izolovana po- 
sebno i rađena je analiza u svih pet kategorija. Rezultat toga je da je u trećoj kategoriji efekat uzrasta ispitanika 
od 15 do 17 godina najznačajnije povezan i on iznosi 1.000. 


DISKUSIJA 


Ovaj rad se odnosi na istraživanje neurološkofiziološkog refleksa primenom metode MMT pod optere- 
ćenjem (opšti model), gde se testiranjem omogućava da se identifikuje tonus mišića kod aktivnih sportista i 
uzoraka varijabile. 

„Korišćenjem manuelne metode za procenu aktivnosti miotatičkog refleksa (refleks na istezanje) skelet- 
nih mišića - manuelno testiranje mišića, moguće je sprovesti ekspresnu procenu funkcionalnog stanja mišića: 
tonusa i ekscitabilnosti (normotonija, hipotonija i hipertonija, normo-ekscitabilnost, hipoekscitabilnost i hipe- 
rekscitabilnost)“ (Крашенинников, 2013, р. 212). Nervni sistem adekvatno reaguje na mehaničke, hemijske i 
emocionalne uticaje pri proceni refleksa pokreta. Manuelna procena refleksne sposobnosti nervnog sistema u 
uslovima opterećenja je od fundamentalnog značaja za sportsku rehabilitaciju (Васильева, 2013). Od vitalnog 
značaja za MMT pod opterećenjem je i disanje. „Aktivnost Dorzalne grupe respiratornih (DRG) neurona traje 
ukupno oko dve sekunde i za to vreme održava se trajanje inspirijuma. Posle dve sekunde prestaje aktivnost 
inspiratorne grupe neurona i nastaje njihova inhibicija. Usled toga, prestaje slanje impulsa iz inspiratorne gru- 
pe neurona u inspiratorne mišiće, pa dolazi do relaksacije inspirativnih mišića, a time 1 do ekspirijuma. In- 
hibicija DRG neurona traje oko tri sekunde i održava se za vreme ekspirijuma. Ventralna grupa respiratornih 
neurona (VRG) sastoji se od neurona udisaja i izdisaja čija je funkcionalna uloga inervacija respiratornih mi- 
šića pri izdisaju i kao pomoć udisaju. VRG neuroni se aktiviraju pri fizičkom opterećenju“ (Đurić 1 sar., 2018, 
str. 177). Značajnost prethodno navedenog saznanja, u samoj osnovi nas opominje na funkcionalnu ulogu i 
dužinu trajanja određenih pocesa disanja. Bitno je setiti se, da i pri opterećenju (kontrakciji) i relaksaciji miši- 
ća tokom testiranja imaju vreme trajanja oko tri sekunde. Takođe, ne sme se prevideti činjenica o zadržavanju 
daha koje se ne sme dešavati u procesu testiranja, jer se prema zakonu neurofiziologije, prilikom zadržavanja 
daha (vazduha) pri MMT pod opterećenjem tokom testa aktiviraju respiratorni miofascijalni lanci. 

Autori ovog rada koristili su za istraživanje podatke prikupljene testiranjem aktivnih sportista i slučaj- 
nih uzoraka u različitim gradovima. Svi dobijeni podaci uneti su i obrađeni u programu IBM SPSS Statistics 
25. Upoređivanje podataka slabosti od ukupnog broja 50 aktivnih sportista - G1 1 50 slučajnih uzoraka - G2 
100% ispitanika sa rezultatima neurološkog manuelnog testiranja pod opterećenjem testiranja aktivnih spor- 
tista 46% 1 slučajnih uzoraka (50%). Razlika je samo 4% normalnog tonusa u korist aktivnih sportista. Ovaj 
podatak opominje nas da i nema neke razlike. Značajno je skrenuti pažnju na narušeni vegetativni nervni 
sistem: kod aktivnih sportista 9 (18%), kod slučajnih uzoraka narušenost VNS 7 (14%). Razlika je 4% normal- 
nog tonusa u korist Grupe 2. Ovim problemom se treba ozbiljno pozabaviti, jer normalna inervacija mišića, 


17 


SPORT - Nauka i Praksa, Vol. 12, №1, 2022. 


hipotoničnost mišića, skoro i ne zavisi od toga da li se aktivno bavite sportom ili ne. Sa druge strane, na osno- 
vu dobijenih procena vegetativnog nervnog sistema situacija je veoma alarmantna, jer su to osobe sa totalnom 
slabošću 1 u ozbiljnom su problemu. Po mišljenju autora ovog rada oni ne bi smeli vežbati dok se ne otkrije 
primarni uzrok i otkloni slabost. Na osnovu istraživanja u Rusiji postoji naznaka da je smrt sportista na terenu, 
borilištu, treningu uzrokovana narušavanjem vegetativnog nervnog sistema. 

Takođe, nije za potceniti somatski nervni sistem, problem slabosti mišića u grupi 1 ima 14 (28%) ispi- 
tanika, a u grupi 2 ima 18 (36%) ispitanika, što govori o povoljnijem ishodu grupe 1 za 8%. Međutim, ne sme 
se zanemariti i to da neadekvatna reakcija nervnog sistema uzrokuje kršenje koordinacije rada određenog 
pokreta, odnosno određenu grupu mišića, tako da je neophodno vraćanje fiziološkog refleksnog luka, tonusa 
mišića. Zanimljivo je da se kod i jedne i druge grupe ispitanika nije pojavila hipertoničnost mišića (što ne 
znači da u nekom narednom ispitivanju neće). Prilikom testiranja slučaj hipertoničnosti mišića (opšta napetost) 
se nije pojavio, ali treba naglasiti da kod hipertoničnosti mišića nema reakcije na provokaciju, jer se javlja sa 
oštećenjem centralnog nervnog sistema i da je to strukturnizispad, a ne funkcionalni. 

Podaci dobijeni manuelnim mišićnim testiranjem pod opterećenjem tonus mišića PNS dobijeni su ana- 
lizom varijanse. Dobijeni rezultati upućuju na zaključak da pol ispitanika statistički nije značajan za tonus 
mišića (refleks) perifernog nervnog sistema (F' = 0,408, p = 1,000). Pirsonov koeficijent linearne korelacije 
između uzrasta ispitanika u G1 i G2 pokazuje 0,383 - jaku korelaciju, kao i jaku parcijalnu analizu 0,359, dok 
je prema Koenovom kriterijumu (Cohen, 1988) ovo umerena korelacija. Takođe, istražen je efekat svih pet uz- 
rasnih kategorija: prva 6 — 11 godina; druga 12 — 14 godina; treća 15 — 17 godina; četvrta 18 — 50 godina i peta 
preko 50 godina. Efekat starosti najznačajnije je povezan u trećoj kategoriji - koeficijent 0,730, a u petoj -0,316. 
Kada je korelacija pozitivna - kretanje varijabili se vrši u istom smeru. To znači da povećanje jedne varijabile 
utiče na povećanje druge i da smanjenje jedne utiče na smanjenje druge varijabile. Korelacija je negativna kada 
povećanje jedne varijabile utiče na smanjenje vrednosti druge varijabile. Dobijeni rezultati primenom psiho- 
motoričkog obrasca za neurološku procenu refleksa (tonusa), pri manuelnom mišićnom testiranju pod 
opterećenjem ukazuju na disbalans u organizmu koji dokazuje dva glavna problema o narušenom perifernom 
nervnom sistemu, somatskom i vegetativnom. 

,,Sama kontrakcija skeletnog mišića javlja se kao odgovor na nervne impulse, koji dolaze u mišić preko 
specijalnih nervnih ćelija — motoneurona. Mišići zajedno sa nervima koji ih inervišu čine nervno — mišićni 
aparat čoveka“ (Bubanj, 2000, str. 49). Neadekvatna reakcija nervnog sistema prouzrokuje kršenje koordina- 
cije rada pokreta, odnosno određenu grupu mišića. 

Samim tim, taj pokret-tehnika karatea, tekvondoa i drugih borilačkih veština i bilo koje grane spor- 
ta suočavaju se sa problemom postojećih funkcionalnih veza, bilo da se radi o somatskom ili visceralnom 
motoričkom refleksu. Obe vrste refleksa se javljaju pre nego što informacija stigne do mozga. Posebno treba 
naglasiti da je od njih najvažniji visceralni motorički refleks, jer je svaki unutrašnji organ refleksno povezan 
sa tonusom određenog skeletnog mišića. Kada je čoveku poremećena funkcija unutrašnjih organa određeni 
mišići gube tonus i u pokretu se jednostavno ne uključuju. ,,Funkcionalna mišićna hipotenzija, hipertenzi- 
ja i prekomerna lakoća-totalna slabost (hiperfazitacija) - funkcionalni (reverzibilni) poremećaji organizma, 
pojavljuju se u uslovima neurološke neorganizovanosti, do kojih dolazi kada postoji nedostatak aferencije ili 
njegov višak (mehanički, hemijski ili energetski)“ (Васильева et al., 2017, pp. 13-14). „Мезуезпа emocionalna 
komponenta se odvija u svakoj somatskoj patologiji. Koristeći homeopatske komplekse, lekar dobija pouzdano 
i pristupačno sredstvo za dublju korekciju organizma“ (Гитбиндер, 2009, р. 33). 

Korišćeni su razni uređaji i alati za procenu snage mišića. Međutim, MMT je najinformativniji metod, 
pošto svaki uređaj može da proceni samo ukupnu količinu sile, a ruka istraživača je u stanju da razlikuje vrstu 
kontrakcije (koncentrična, ekscentrična, izometrijska), kako bi uhvatila niz uključivanja mišićnih vlakana dok 
se priložena sila menja, kako bi se uspostavile pozitivne reakcije i druge karakteristike funkcionisanja mišića, 
koje su nedostižne za aparat. Manuelno testiranje mišića, sprovedeno u određenim uslovima, omogućava ne 
samo da se utvrdi prisustvo slabosti mišića, već i uzrok njegove pojave (Шмидт, 2004). Rezultati manuel- 
nog mišićnog testiranja u procesu opterećenja su potvrđeni elektromiografski, funkcionalnom dijagno- 
stičkom metodom PNS (AxmepoBa et al., 2015). ,,Neprimereno je sagledavanje čoveka s aspekta odvojenih 
delova tela, odvojeno pojedinih organa i pojedinih mišića, a zanemaruje se sagledavanje u složenoj interakciji 
svih organa i sistema međusobno povezanih. Zašto? Zato što je neophodno shvatiti i razumeti biomehaniku 
pokreta i kako deluje nervni sistem. Vrlo je važno naći mišiće koji se ne uključuju pravilno u pokret i drugi 
mišići koji rade za sve (zajedno se grče). Mišići čija je inervacija narušena, gube tonus (gubi silu kontrakcije) 

i ne učestvuju u održavanju statičnosti“ (Васильева, 2013, р. 11). ,,Bilo kakva kršenja u aktivnosti ljudskog 
tela ne mogu biti izolovana i postoje nezavisno. Organizam može postojati samo ako postoje međusobne veze 
različitih sistema međusobno i sa okolinom. Sve promene u aktivnosti organizma ili uticaj spoljašnjih faktora 
dovode do složene reakcije adaptacije na deo svih organa i sistema kako bi se postigla maksimalna efikasnost 
i efektivnost, formiranje funkcionalnih lanaca koji formiraju funkcionalne prstenove sa kompenzacionom 
ulogom" (Васильева & Борисова, 2007, р. 5). 

Shodno prethodnom kazivanju, svi referentni radovi se baziraju па konačnom poređenju rezultata testi- 
ranja nakon MMT pod opterećenjem, sa testiranjima tokom tretmana i nakon tretmana sportista. Zato su po- 
ređenja rezultata istraživanja ovog rada sa rezultatima drugih relevantnih istraživanja autorima nepoznata. 

Međutim, ono što se može, jeste poređenje sa MMT pod opterećenjem, koje je korišćeno kao jedna od 
dijagnostičkih metoda u cilju rehabilitacije sportista. Testiranjem se imao uvid u inervaciju mišića i njihovu 
funkcionalnu ulogu stanja PNS u otkrivanju slabosti mišića. Ovim inovativnim pristupom i adekvatnom re- 
habilitacijom kod velikog broja pojedinaca i malih grupa vrhunskih sportista 1 olimpijaca Ruske federacije, 
vidno je poboljšano njihovo zdravstveno stanje kao 1 njihovi takmičarski rezultati. Objavljene su studije u 
Zborniku Sveruske naučne i praktične konferencije sa međunarodnim učešćem u Moskvi (2013); na Novoku- 
zneckom institutu za usavršavanje lekara na katedri za neurologiju; istaknut je značaj neurološkog testiranja 
ММТ pod opterećenjem (Шмидт, 2004); kao i na Prvom moskovskom državnom medicinskom univerzitetu І. 
M. Sečenova (Ахмерова et al., 2015). Istraživanja su bila sprovedena na Odeljenju za rehabilitaciju, medicinu 
sporta i fizičko vaspitanje Ruskog državnog medicinskog fakulteta, bili su uključeni sportisti različitih spor- 
tova (hokej, fudbal, tenis, alpsko skijanje, džudo, sambo, tekvondo, karate itd.). Tri faze istraživanja odnosile 
su se na: 1) povrede ili nedostatak specifičnih psiho-fizičkih sposobnosti (jedan od testa MMT pod optereće- 
njem), 2) dijagnozu od strane specijalista 1 3) rehabilitaciju po našim metodama (ruskim). Na osnovu dobijenih 
rezultata najveći broj narušenosti inervacije i povrede mišićnog-koštanog sistema, na donjim udovima (kod 
nekih vrsta, do 40%). Nakon rehabilitacije dobijeni su sledeći rezultati: zaustavljeni su bolovi u problematič- 
nim područjima; vraćena inervacija mišića, motoričke funkcije oštećenih segmenata sportista 1 povećan opseg 
pokreta u problematičnim zglobovima. 

Na osnovu dobijenih rezultata možemo zaključiti sledeće: istraživanje autora ovog rada u poređenju 
sa istraživanjima drugih imaju jednu zajedničku nit, a to je način za neurološko testiranje mišića i procenu 
refleksa MMT pod opterećenjem (opšti model). Treba imati u vidu da je MMT pod opterećenjem korišćen sa 
kombinacijom drugih dijagnostičkih metoda u cilju rehabilitacije sportista. 

Medicinska kineziologija nam skreće pažnju da kada organ počinje da boli (ne oseća se bol), ali već 
određeni mišić prestaje da radi. Zato, pri neurološkom MMT pod opterećenjem procenjuje se aktivnost nerv- 
nog sistema. Na osnovu zakona neurologije otkriva se skriveni problem tonusa mišića (ne manifestuje bol), 
jer slabost tog mišića je indikator za pronalaženje slabe veze sistema. To je jedino moguće ako se sagledava u 
složenoj interakciji svih organa i sistema međusobno. Organizam treba sagledavati kao jedinstvenu celinu si- 
stemskog funkcionisanja, a ne samo kao određeni segment. Ovo nam govori da se samo treba ozbiljno „igrati“, 
sa razumevanjem i praktičnim delovanjem - sklapati celinu. Dakle, otkrivanjem sekundarnih problema mo- 
ramo doći do glavnog uzroka narušavanja nervnog sistema, kada se konstatuje primarni problem - njegovim 
теёауапјет, rešavaju se i sekundarni, ovo je univerzalni princip. 

Na kraju, možemo konstatovani, da istraživanje predočeno u ovom radu, daje samo početak jednom 
novom pristupu u procesu testiranja sportista, kao i poboljšanja njihovih mogućnosti, te potpunijeg iskorišća- 
vanja njihovih potencijala. 


ZAKLJUČAK 


U osnovi, primena psihomotoričkog obrasca za neurološku procenu refleksa pod opterećenjem može 
imati funkcionalnu ulogu pri ustanovljavanju pravilne inervacije mišića. Neophodno je dalje testiranje radi 
otkivanja uzroka slabosti mišića indikatora i ustanovljavanja neurofiziološkog refleksa. A naročito pronala- 
ženje onih mišića čija je inervacija narušena, gube tonus i ne učestvuju u održavanju statike, a klinički se 
ne manifestuju ni u čemu, skriveni sindromi. Praktični značaj se ogleda u datom psihomotoričkom obrascu 
za neurološku procenu refleksa pri manuelnom mišićnom testiranju pod opterećenjem, gde je objedinjeno 
fizičko, psihičko i energetsko stanje organizma. To umnogome doprinosi jednom novom pristupu u metodici 

rada na usavršavanju sportista, u cilju potpunijeg iskorišćavanja svojih potencijala. Sa teorijske tačke gledišta 
je možda vredno pažnje razmatranje postojanja suštinskog sklada između holističkog i standardnog pristupa 
nauke, radi praktične uloge pomenutog načina testiranja kroz koji bi se razvili ljudski aspekti, tačnije urav- 
notežio nervni sistem u svojstvu preventive, vrativši mišićima tonus, biološko povratnu informaciju 1 put ka 
razvijanju psihofizičkih potencijala. Samim tim, poboljšava se zdravstveno stanje i proces učenja (vežbanja) 
sportiste. Neke druge mogućnosti datog obrasca 1 načina testiranja 1 otkrivanja uzroka 1 otklanjanje narušeno- 
sti perifernog nervnog sistema tek treba da se otkriju. Dakle, od suštinske važnosti je rad na funkcionalnim 
poremećajima na nivou kada patologija nije imala vremena da se razvije. Zbog toga, misija trenera, učitelja, 
instruktora treba da bude prevencija. 

Nalazi dobijeni ovim istraživanjem moraju se dodatno ispitati u nekim budućim istraživanjima, kako bi 
se mogao izvesti generalni zaključak o efektima primene predložene metode u proceni neuromišićne funkcije 
u sportu. Dakle, potrebna su dodatna istraživanja koja bi potvrdila rezultate ovog rada. 

